
Grozījumi Zemes pārvaldības likumā
Izdarīt Zemes pārvaldības likumā (Latvijas Vēstnesis, 2014, 228. nr.; 2016, 189. nr.; 2017, 242. nr.; 2018, 201. nr.; 2019, 57., 240. nr.; 2022, 33., 211A. nr.) šādus grozījumus:
1. Izslēgt 7.panta otro daļu.
2. Papildināt likumu ar 7.1 pantu šādā redakcijā:
"71. pants. Piekļuves nodrošināšana, veidojot jaunas dzīvojamās apbūves teritorijas
(1) Veidojot jaunas apbūves teritorijas, kas teritorijas plānojumā vai lokālplānojumā paredzētas kā dzīvojamās apbūves teritorijas, tajās plānotās ielas ir pašvaldības vienotā ceļu tīkla sastāvdaļa. Plānoto ielu izbūvi un uzturēšanu nodrošina zemes īpašnieks, bet šajā pantā noteiktajos gadījumos ielu uzturēšanu un pārvaldību atkarībā no to kategorijas, kas tiek noteikta atbilstoši normatīvajam regulējumam teritorijas plānošanas jomā, nodrošina pašvaldība. 
(2) Dzīvojamās apbūves teritorijā plānotajām galvenajām ielām pēc to funkcijas un nozīmes pašvaldība nosaka pašvaldības nozīmes ielas statusu. Minētais lietošanas tiesību apgrūtinājums ir spēkā līdz brīdim, kad iela saskaņā ar šī panta ceturto daļu ir atsavināta pašvaldībai vai tai noteiktā kārtībā tiek mainīta ielas kategorija. 
(3) Pašvaldība nodrošina pašvaldības nozīmes ielu uzturēšanu pēc tam, kad tās noteiktā kārtībā ir nodotas ekspluatācijā.
(4) Iela, kas ir pašvaldības vienotā ceļa tīkla sastāvdaļa, pēc tam, kad tā noteiktā kārtībā ir nodota ekspluatācijā, pēc zemes īpašnieka ierosinājuma tiek nodota pašvaldības īpašumā bez atlīdzības, ko pašvaldībai ir pienākums pārņemt.  Šādas ielas atsavināšana citām personām nav atļauta. 
(5) Dzīvojamās apbūves teritorijā, pieņemot lēmumu par būvniecības ieceres akceptu, būvatļaujā iekļauj nosacījumu, ka ēku pieņem ekspluatācijā vai paskaidrojuma rakstā veic atzīmi par būvdarbu pabeigšanu tikai pēc tam, kad līdz attiecīgajai zemes vienībai ir izbūvēti un nodoti ekspluatācijā inženiertīkli un ielas." 
3. 8.1 pantā: 
papildināt otrās daļas trešo teikumu pēc vārda "iela" ar vārdiem un skaitli "izņemot gadījumus, ja pašvaldības nozīmes ielas statusu nosaka atbilstoši šā likuma 71. panta otrajai daļai";
aizstāt sestajā daļā vārdus "ierīkot jaunas inženierkomunikācijas" ar vārdiem "ierīkot vai atļaut ierīkot jaunus inženiertīklus".
4. Papildināt likumu ar 8.2 pantu šādā redakcijā:
· "8.2 pants. Ceļa un zemes zem ceļa kā bezmantinieka mantas vai bezīpašnieka lietas piekritība
· Pašvaldībai piekrīt inženierbūve – ceļš – un zemes gabals ar izbūvētu inženierbūvi – ceļu – vai bez tās atbilstoši Civillikuma 416. pantam kā bezmantinieka manta vai atbilstoši Civillikuma 930. pantam kā bezīpašnieka lieta."
5. Papildināt pārejas noteikumus ar 14. un 15. punktu šādā redakcijā:
· 
· "14. Ja  inženierbūve – ceļš – vai zemes gabals zem ceļa ar izbūvētu inženierbūvi – ceļu – vai bez tās ir piekrituši valstij kā bezmantinieka manta vai bezīpašnieka lieta līdz šā likuma spēkā stāšanās brīdim, šāda zeme un ceļi tiek nodoti pašvaldību īpašumā viena gada laikā. Ja ceļš kā inženierbūve noteiktā kārtībā nav nodots ekspluatācijā, pašvaldība pārņemtā ceļa izbūvi nodrošina atbilstoši tās budžeta iespējām un atbilstoši konkrētās apbūves teritorijas apbūves attīstībai.15. Grozījumi šā likuma 7. panta otrajā daļā un 71. pants stājas spēkā 2027. gada 1. jūlijā."

